Eurolaul 2007

"Eurolaul 2007" oli 14. "Eurolaulu" konkurss, kus valiti Eesti esindaja 2007. aasta Eurovisiooni lauluvõistlusel. "Eurolaulu" finaal toimus 3. veebruaril 2007 ETV stuudios. Saatejuhid olid Marko Reikop ja Maarja-Liis Ilus. Lauluvõistluse peaprodutsent oli Juhan Paadam. Võistluse "Eurolaul 2007" võitis Gerli Padar lauluga "Partners in Crime". 

Eesti võistles Eurovisiooni lauluvõistluse poolfinaalis, mis toimus 10. mail 2007. Gerli Padar ei pääsenud poolfinaalis kümne parema hulka ja seetõttu ei pääsenud ta finaali. Hiljem selgus, et Eesti saavutas poolfinaalis 27 osaleva riigi seas 33 punktiga 22. koha. 

 "Eurolaulu" formaat 
Enne 2007. aasta "Eurolaulu" konkurssi oli Eesti osalenud Eurovisiooni lauluvõistlusel 12 korda alates 1994. aasta debüüdist. Eesti on võitnud Eurovisiooni ühel korral: 2001. aastal lauluga "Everybody", mida esitasid Tanel Padar ja Dave Benton. Pärast Eurovisiooni poolfinaalide kasutuselevõttu 2004. aastal ei ole Eesti finaali pääsenud. 

Lõppvõistlus
"Eurolaul 2007" oli 14. Eesti eelvoor, kus valiti Eesti esindaja 2007. aasta Eurovisiooni lauluvõistlusel. Võistlusel osales kümme laulu. Finaal toimus 3. veebruaril 2007 Tallinnas ETV stuudios ning saadet juhtisid Marko Reikop ja Maarja-Liis Ilus. Saadet kanti üle nii ETV-s kui ka Eesti Rahvusringhäälingu kodulehel (etv.ee). Üle riigi jälgis finaali 302 000 vaatajat.

 Võistluslaulude valik 
ETV kutsus võistlusel osalema kümme heliloojat. Heliloojad, kes pidid oma võistlustööd esitama 11. detsembriks 2006, kirjutasid laulu ja valisid ka oma laulule esitaja. Osalema kutsutud heliloojate nimed avalikustati 13. oktoobril 2006 ja need olid:

 Alar Kotkas, Pearu Paulus ja Ilmar Laisaar
 Eda-Ines Etti
 Elmar Liitmaa
 Hendrik Sal-Saller
 Koit Toome
 Kristjan Kasearu
 Lenna Kuurmaa
 Priit Pajusaar ja Glen Pilvre
 Soul Militia
 Sven Lõhmus

Valitud laulud kuulutati välja 27. jaanuaril 2007. Võistlusel osalesid ka varasemad Eurovisiooni lauluvõistlusel osalejad: Koit Toome, kes esindas Eestit 1998. aastal, 2001. aastal koos Tanel Padari ja Dave Bentoniga 2XL-ina Eestit esindanud ansambel Soul Militia, 2000. aastal Eestit esindanud Ines. Lisaks võtsid võistlusest osa 2005. aastal grupi Suntribe koosseisus Eestit esindanud Laura Põldvere ning ansambel Vanilla Ninja, kes esindas Šveitsi 2005. aastal. Deva Deva Dance ja Gerli Padar olid mõlemad varem "Eurolaulul" võistelnud.

 Finaal 
88Finaal toimus 3. veebruaril 2007. Saates võistles kümme laulu ja võitja valiti kahevoorulise telefonihääletuse tulemusel. Esimeses voorus pääses kolm paremat laulu superfinaali. Telefonihääletuse esimeses voorus anti 55 324 häält. Superfinaalis valiti telefonihääletuse tulemusel võitjaks Gerli Padari esituses "Partners in Crime". Superfinaali telefonihääletuses anti kokku 118 193 häält.
+"Eurolaulu" finaal – 3. veebruar 2007 Jrk  Esitaja  Laulu pealkiri  Sõnade autor  Viisi autorTelefonihääliKoht 1. Kristjan Kasearu & Paradise Crew "So Much To Say" Kristjan Kasearu Madis Muul17717. 2. Deva Deva Dance "Supreme Nature" Arne Lauri Priit PajusaarGlen Pilvre15439. 3. Koit Toome "Veidi veel" Fred Krieger Berit Veiber Koit Toome137110. 4. Laura "Sunflowers" Sven Lõhmus Sven Lõhmus81703. 5. Gerli Padar "Partners In Crime" Berit Veiber Hendrik Sal-Saller16 7591. 6. Vanilla Ninja "Birds of Peace" Lenna Kuurmaa Piret Järvis Elmar Liitmaa75524. 7. Linda "1 Year From Now" Jana Hallas Pearu PaulusIlmar LaisaarAlar Kotkas17018. 8. Soul Militia "My Place" Kaido PõldmaLauri Pihlap Kaido PõldmaLauri Pihlap45245. 9. Ines "In Good and Bad" Eda-Ines Etti Eda-Ines EttiIvo Etti25836. 10. Kristjan Kasearu ja Hele Kõre "Romeo ja Julia" Jaagup Kreem Elmar Liitmaa93502.
+Superfinaal – 3. veebruar 2007JrkEsitajaLaulTelefonihääliKoht1.Laura Põldvere"Sunflowers"25 896 (21,9%)3.2.Gerli Padar"Partners in Crime"55 416 (46,9%)1.3.Hele Kõre ja Kristjan Kasearu"Romeo ja Julia"36 881 (31,2%)2.

Eesti Eurovisioonil
Eurovisiooni reeglite järgi pääsevad poolfinaali kõik riigid, välja arvatud korraldajamaa, "Big Four" (Prantsusmaa, Saksamaa, Hispaania ja Suurbritannia) ning 2006. aasta konkursi finaalis esikümne hulka pääsenud riigid. 10. mail 2007 loositi poolfinaali esinemisjärjekord. Eesti esines kahekümne kolmandana: pärast Ungarit ja enne Belgiat.

Eurovisiooni poolfinaal ja finaal olid Eestis eetris ETV-s Marko Reikopi kommentaaridega. Eesti pressiesindaja, kes kuulutas Eesti hääled finaalis välja, oli Laura Põldvere, kes oli varem esindanud Eestit 2005. aasta Eurovisiooni lauluvõistlusel ansambli Suntribe koosseisus.

 Poolfinaal 
pisi|Gerli Padar poolfinaalis esinemas
Gerli Padar osales 3. ja 4. mail tehnilistes proovides, millele järgnesid kleidiproovid 9. ja 10. mail. Gerli Padar astus lavale mustas kassiülikonnas koos kolme tantsijaga: Aleksandr Makarov, Marko Kiigajaan ja Martin Parmas. Laval olid alguses kuldsed ja mustad värvid, mis läksid üle siniseks, valgeks ja mustaks, LED-ekraanidele ilmusid grafiti stiilis kriipsud ning muusika saatel tehti prožektorivalgusega ringikujulisi mustreid. Etteastest, mis algas sellega, et tantsijad kandsid Padarit õlgadel, ei puudunud ka tuulemasin. Gerli Padarile laulsid tausta Johanna Münter ja Mirjam Mesak.

Poolfinaali lõpus ei kuulutatud Eestit kümne parema hulka ja seetõttu ei kvalifitseerunud ta finaali. Hiljem selgus, et Eesti sai poolfinaalis 33 punktiga 23. koha.

 Hääletamine 
Allpool on toodud punktide tabel, mis näitab Eestile antud ja Eesti antud punkte võistluse poolfinaalis ja suures finaalis. Poolfinaalis andis Eesti 12 punkti Lätile ja finaalis Venemaale.

 Eestile antud punktid 
+Eestile antud punktid (poolfinaalis)PunktidRiik12 punkti10 punkti8 punkti7 punkti6 punkti5 punkti4 punkti3 punkti2 punkti1 punkt

 Eesti antud punktid 

- Punktid Riik 12 punkti  10 punkti  8 punkti  7 punkti  6 punkti  5 punkti  4 punkti  3 punkti  2 punkti  1 punkt 

+ Eesti antud punktid (finaalis) Punktid Riik 12 punkti  10 punkti  8 punkti  7 punkti  6 punkti  5 punkti  4 punkti  3 punkti  2 punkti  1 punkt 

Vaata ka
 2007. aasta Eurovisiooni lauluvõistlus
 Eesti Eurovisiooni lauluvõistlusel

 Viited 



Kategooria:2007. aasta muusikas
Kategooria:Eurolaul
Kategooria:2007. aasta Eestis